E 1245 e voe lakaet Regensburg da gêr dieub an impalaeriezh (Freie Reichsstadt) gant an impalaer Friedrich II, neuze e vo damemren Regensburg a-fet politikerezh. E-pad ar chantvedoù da-heul e voe bodet parlamant (Reichstag)an impalaeriezh meur a wech e Regensburg. E-pad Reichstag 1542 e klaskas an dud kavout un emglev etre ar gatoliked hag izili an Disivoud, met ne zeujont ket a-benn. Lennegourien evel Melanchton pe Bucer a gemeras perzh er vodadeg-se. E 1663 e voe lakaet Regensburg da sez peurbad ar parlamant (Immerwährender Reichstag). E Regensburg e voe divodet an Impalaeriezh (Reichsdeputationshauptschluss) diwar urzh Napoleon e 1803. E 1810 e voe staget Regensburg ouzh rouantelezh Bavaria, hag a oa bet krouet gant Napoleon.